Συζήτηση:Σουμπερίτες-Πουλικοί/Πρόταση διαγραφής

message: Καθώς εδώ έχουμε αναφορά σε δύο τελείως διαφορετικά μεταξύ τους πράγματα και με δεδομένο και τις εκφρασμένες εντός της σχετικής σελίδας συζήτησης του λήμματος απόψεις, θεωρώ πως σωστότερη λύση είναι το "σπάσιμο" σε δύο χωριστά λήμματα, ένα για τους Σουμπερίτες και ένα για τους Πουλικούς. Τώρα, σε περίπτωση που ούτε αυτό δεν μπορεί να σταθεί, δηλαδή η εγκυκλοπαιδικότητα ως ανεξάρτητα λήμματα, σε αυτή την περίπτωση προτείνεται η ενσωμάτωση των όποιων πληροφοριών αξίας εντός σχετικών λημμάτων, όπως πχ. των Ταγμάτων Ασφαλείας ή των προσώπων στα οποία και οφείλονται οι δύο αυτές ονομασίες, εφόσον, προφανώς, υφίσταται άμεση σχέση, πάντοτε. --🏺ⲈⲨⲐⲨⲘⲈⲚⲎⲊ🏛️ ⲱⲑⲏⲥⲁⲧⲉ 21:48, 30 Ιανουαρίου 2024 (UTC)
 Δεν είναι «δύο τελείως διαφορετικά πράγματα», σαφώς έχουν σύνδεση και αντιμετωπίζονται ενίοτε μαζί, π.χ.  και αντίστοιχο ντοκυμαντέρ: . Η συζήτηση για την εξέλιξη του λήμματος θα πρέπει να συνεχιστεί στη σελίδα συζήτησης του. —Ah3kal (συζήτηση) 07:55, 1 Φεβρουαρίου 2024 (UTC)
replies: text: @Ah3kal : Είναι άλλο πράγμα αυτά τα δυο, μολονότι υπάρχουν κοινά σημεία. Αρχικά, να σημειώσω, ότι η Μηχανή του Χρόνου, αφενός δεν είναι επιστημονική πηγή, αφετέρου αναφέρει "Σουμπερίτες και Πουλικοί" (δική μου έμφαση). Στο βιβλίο του Θ.Σ. Φωτίου για το Σούμπερτ και τους Σουμπερίτες (Η ναζιστική τρομοκρατία στην Ελλάδα: Η αιματηρή πορεία του Φριτς Σούμπερτ και του ελληνικού "Σώματος Κυνηγών" στην κατοχική Κρήτη και Μακεδονία, Θεσ/νίκη: Επίκεντρο, 2011) οι όροι δεν αναφέρονται "ενιαία". Οι Σουμπερίτες και οι Πουλικοί έχουν το κοινό δεδομένο ότι υπήρξαν "γερμανοντυμένες" μονάδες. Ωστόσο, το "Σώμα Κυνηγών" του Σούμπερτ και το "Εθελοντικό Τάγμα" του Πούλου ήταν ανεξάρτητα σχήματα, δημιουργήθηκαν σε διαφορετικό χρόνο και τόπο (σε Κρήτη και Μακεδονία, αντίστοιχα) και ελέγχονταν από διαφορετικές γερμανικές υπηρεσίες. Μαζί με τους "Δαγκουλαίους", ήταν οι πιο εγκληματικές δοσιλογικές οργανώσεις στην Κατοχή, με τους Σουμπερίτες να είναι οι πιο δολοφονικοί από όλους (βλ. Φωτίου, τον Πρόλογο του Δορδανά). Το ότι κάποια στιγμή, προς το τέλος της Κατοχής, οι Σουμπερίτες μετέβησαν από την Κρήτη, που ήταν η έδρα τους, στη Μακεδονία και είχαν κοινή δράση με τους Πουλικούς στη σφαγή των Γιαννιτσών, δε σημαίνει ότι μπορούν να αντιμετωπίζονται, παρά τα κοινά σημεία τους, ως κάτι ενιαίο. Άλλωστε, στη Μακεδονία οι Σουμπερίτες συνεργάστηκαν και με άλλες δοσιλογικές ομάδες, όπως λ.χ. το ένοπλο σώμα του πόντιου ναζιστή Κύρου Γραμματικόπουλου, ο οποίος, όπως και ο Σούμπερτ (αλλά όχι ο Πούλος) υπηρετούσε στο γερμανικό στρατό. Βασικά, δε νομίζω ότι εξυπηρετεί σε κάτι το λήμμα αυτό. ǁǁ ǁ Chalk19 (συζήτηση) 11:02, 16 Φεβρουαρίου 2024 (UTC)
replies: text: :@Chalk19 Έχεις δίκιο σε αυτά που λες, συμφωνώ με τον διαχωρισμό του λήμματος. Ωστόσο η ενιαία αντιμετώπιση από έστω μη επιστημονική πηγή, αίρει για μένα την άμεση ανάγκη της διαγραφής μέχρι τον διαχωρισμό σε δύο διαφορετικά λήμματα. —Ah3kal (συζήτηση) 08:04, 23 Φεβρουαρίου 2024 (UTC)
replies: text: ::@Ah3kal Δεν το βρίσκω χρήσιμο. Οι όροι Σουμπερίτες, Πουλικοί, Δαγκουλαίοι, Ελασίτες, Γκασταπίτες κ.ο.κ είναι για το ΒΛ, όχι για τη ΒΠ. Τα λήμματα για τους Σουμπερίτες και τους Πουλικούς πρέπει να έχουν ως τίτλους τις αντίστοιχες επωνυμίες των ένοπλων σωμάτων στα οποία αναφέρονται. ǁǁ ǁ Chalk19 (συζήτηση) 10:17, 28 Φεβρουαρίου 2024 (UTC)

text: ΥΓ. Ειδοποιώ και τον , που δημιούργησε το λήμμα το μακρινό 2014, να μας πει την άποψή του. ǁǁ ǁ Chalk19 (συζήτηση) 09:45, 17 Φεβρουαρίου 2024 (UTC)

text: Έχω εκφράσει την άποψή μου στη σελίδα συζήτησης του λήμματος--Kalogeropoulos (συζήτηση) 12:08, 17 Φεβρουαρίου 2024 (UTC)
|}
thread_title:  [[Σουμπερίτες-Πουλικοί]]